সংজ্ঞা ১  মূত্রনালীর সংক্রমণ (ইউটিআই) হল এমন একটি সংক্রমণ যা মূত্রনালির অংশকে আক্রমণ করে।   বাম|100x100পিক্সেল   সংজ্ঞা 2  যখন এর ফলে মূত্রনালির নিম্নাংশ আক্রান্ত হয়, তখন তাকে মূত্রথলির সংক্রমণ (বা সিস্টাইটিস) বলে আর যখন এর ফলে মূত্রনালির ঊর্ধ্বাংশ আক্রান্ত হয়, তখন তাকে কিডনির সংক্রমণ (বা পায়েলোনেফ্রাইটিস) বলে।  বাম|100x100পিক্সেল   লক্ষণসমূহ ১  নিম্ন মূত্রনালির লক্ষণগুলোর মধ্যে রয়েছে মূত্রত্যাগের সময় ব্যথা অনুভব করা, ঘন ঘন প্রস্রাব হওয়া এবং মূত্রাথলি খালি থাকা সত্ত্বেও প্রস্রাব করার প্রয়োজন অনুভূত হওয়া।  বাম|100x100পিক্সেল   লক্ষণসমূহ ২  কিডনি সংক্রমণে সাধারণত মূত্রনালির নিম্নাংশের সংক্রমণে যেসব উপসর্গ দেখা যায় সেগুলো ছাড়াও  জ্বর এবং তীব্র পার্শ্বদেশে ব্যথা থাকতে পারে। কদাচিৎ প্রস্রাবের সঙ্গে রক্তও আসতে পারে।   বাম|133x133পিক্সেল   লক্ষণসমূহ ৩   খুব বয়স্ক এবং খুব অল্প বয়সীদের মধ্যে লক্ষণসমূহ অস্পষ্ট বা অনির্দিষ্ট ধরনের হতে পারে।   বাম|100x100পিক্সেল   কারণ  সংক্রমণের প্রধান কারণ এশেরিকিয়া কোলাই হলেও,  কখনো কখনো অন্যান্য ব্যাকটেরিয়া বা ছত্রাকের কারণেও এটি হতে পারে।  বাম|100x100পিক্সেল   ঝুঁকির কারণসমূহ  ঝুঁকির কারণ হিসেবে থাকতে পারে নারীদের শারীরিক গঠন, যৌনমিলন, বহুমূত্ররোগ, অতিস্থূলতা এবং বংশগত ধারা।  বাম|100x100পিক্সেল   রোগ নির্ণয় ১  স্বাস্থ্যবতী যুবতীদের ক্ষেত্রে রোগনির্ণয় শুধু উপসর্গের উপরে নির্ভর করেই করা যেতে পারে।  বাম|115x115পিক্সেল   রোগ নির্ণয় ২  যাদের ক্ষেত্রে উপসর্গগুলো অস্পষ্ট থাকে, তাদের রোগনির্ণয় কঠিন হয়, কারণ কোনো সংক্রমণ ছাড়াই ব্যাকটেরিয়া সেখানে থাকতে পারে। জটিল রোগ কিংবা চিকিৎসায় যদি রোগ না সারে, তাহলে মূত্র কালচার (Urine culture) করানো হলে রোগনির্ণয় করা সহজ হয়।  বাম|100x100পিক্সেল   চিকিৎসা ১  জটিলতাবিহীন মূত্রনালির সংক্রমণ স্বল্পমেয়াদে অ্যান্টিবায়োটিক, যেমনঃ নাইট্রোফিউরানটোইন (Nitrofurantoin) অথবা ট্রাইমেথোপ্রিম/সালফামেথোক্সাজোল (Trimethoprim/sulfamethoxazole) গ্রহণের মাধ্যমেই নিরাময় করা যায়। বর্তমানে অবশ্য এই রোগের চিকিৎসা করার জন্য ব্যবহৃত অনেক অ্যান্টিবায়োটিকের প্রতিই অণুজীব-বিরোধী প্রতিরোধ্যতা (Antibiotic resistance) বেড়ে যাচ্ছে।   বাম|100x100পিক্সেল   চিকিৎসা ২  জটিল মূত্রনালির সংক্রমণে দীর্ঘমেয়াদে অ্যান্টিবায়োটিক গ্রহণের অথবা শিরায় (intravenous) অ্যান্টিবায়োটিক গ্রহণের প্রয়োজন হতে পারে। যদি দু-তিন দিনের মধ্যে অবস্থার উন্নতি না হয়, তাহলে রোগ নির্ণয়ের জন্য অতিরিক্ত কিছু পরীক্ষা করানোর দরকার হতে পারে।  বাম|100x100পিক্সেল   চিকিৎসা ৩  ফেনাজোপিরিডিন লক্ষণ উপশমে সহায়তা করতে পারে।   বাম|143x143পিক্সেল   প্রতিরোধ  যাদের মাঝেমাঝেই মূত্রনালির সংক্রমণ হয়, তারা উপসর্গ দেখা দেয়ার পর পরই স্বল্পমেয়াদে অ্যান্টিবায়োটিক গ্রহণ করতে পারেন অথবা প্রতিরোধমূলক ব্যবস্থা হিসেবে দীর্ঘমেয়াদে অ্যান্টিবায়োটিক গ্রহণ করা যেতে পারে।   বাম|100x100পিক্সেল   এপিডেমিওলোজি ১  প্রতিবছর প্রায় ১৫ কোটি মানুষ মূত্রনালির সংক্রমণে আক্রান্ত হয়। নারীদের ক্ষেত্রে এ সংক্রমণ প্রধানত ব্যাকটেরিয়ার কারণে হয়। পুরুষদের তুলনায় নারীরাই এই সংক্রমণে বেশি আক্রান্ত হয়। প্রতি বছর প্রায় ১০% নারীর মূত্রনালির সংক্রমণ হয় এবং অর্ধেক সংখ্যক নারীরাই জীবদ্দশায় অন্তত একবার হলেও এই সংক্রমণের শিকার হন।  বাম|100x100পিক্সেল   এপিডেমিওলোজি ২  ১৬ থেকে ৩৫ বছর বয়সে এ সংক্রমণ বেশি হয়। প্রায়শই এই সংক্রমণের পুনঃসংঘটন দেখা যায়।   বাম|100x100পিক্সেল   ইতিহাস  সেই প্রাচীন কাল থেকেই মূত্রনালির সংক্রমণের বর্ণনা পাওয়া যায়। প্রথম নথিভুক্ত বর্ণনা পাওয়া যায় এবারস প্যাপাইরাসে (Ebers Papyrus)।   বাম|104x104পিক্সেল   তথ্যসূত্র   বিষয়শ্রেণী:ভিডিওউইকি স্ক্রিপ্ট